
SSMMUN — 1 

LENCHAWNGHAWIH (MALAI LA) 

Lienkhopao Thangjom 


A. Thusim Chawm: 

Malai in, Lenchawnghawih kiti nungak, hawih a ki thang khat 
ana um hi. Amah nu hin pienpih pasal sagih a nei hi. A suohpihte 
chuh “Ninel” pak lo dinga a pawtkal un, Lenchawnghawih chuh 
Khalvawmtepun ana kipuihmangtai. 

Lenchawnghawih suohpihte chuh a hung phet un, Len¬ 
chawnghawih chuh ana mangtai. Unau sal sagihte lak achun, a u 
nuu hawl ding thu a chuh ai a san uleh, a neupen pa chung a chun 
a chutai. Ziephet chun, a neupen pa chuh a kipandawktai. Lampi 
a, a chieh lai chun, vakhubu khat a mu a, a vak etleh, a tui nih ana 
um a, a chTp leh, vakhu guol in a mul a hung kek a, a leng theitai. A 
ienlai chun, tuola numei tuikhai khat a mu a, ka u Lenchawnghawih 
na mu? Atih leh, ka mui. Leng phei leh chun, in khat ah, puon ana 
gan ina tin, a hilhtai. A lenphei leh, in khat ah, a u, Lenchawnghaw¬ 
ih chun, puon ana gan hi. Lenchawnghawih chun le a naupa chuh 
ana he a, a thiemtuipiek chuh ana dawnsaktai. 

Ziephet chun, vakhu chuh, a unu tangkhang chung achun 
a hung chu a, mihing a hung suoktai. Zie phetchun, a unau u 
chun a holim thei tau hi. A naupa chun, Lenchawnghawih kawm 
achun, a pasal umna chuh a dawngtai. Nitak a hung hih phet 
chun, Khalvawmtepu, chuh a hungtung a, sakhi khat leh sasan 
khat a hun man hi. Khalvawmtepu chun, Lenchawnghawih kawm 
ah, mi gim na nam na e, a tih leh, Lenchawnghawih chun, mi gim 
a nam leh kei gim hin tin, sa gim a nam leh nang gim hiventi a 
tihleh, Khalvawmtepu chun adik hi, a titai. Sa a nek phet u chun, 
Khalvawmtepu hetloh kal in a naupa chuh in nuoi ah a sel zing 

a. Khalvawmtepu chuh Lenchawnghawih in zu a piekham a, zu a 
khamkal chun, Lenchawnghawihte unau chuh ana taimang tau hi. 

Jing khuo a hungvak phet chun, Khalvawmtepu chun Len¬ 
chawnghawih chuh a hunsap leh, a hikpi khat chun a hun dawng- 
tai. Khalvawmtepu chun a hun delhjui ngal hi. Lenchawnghawi¬ 
hte unau chun, Khalvawmtepu nanna ding chun, guoh a zuksak 
ua, meibuol a jin sak tau hi. Mahleh, Khalvawmtepu chun a hun 
delhpha tho tho a, mahleh, khuothim tawh akituok ngal hi. Zie 
phetchun, kawl pang khat ah giek khawm chiet tau hi. Khuo a 
hungvak phet chun, Lenchawnghawih naupa chuleh Khalvawm¬ 
tepu chuh a kisuol pan ngaltau hi. Lenchawnghawihte unau chun, 
a pathiennuu leh a pathienpau chuh a hotau hi. a unau u chun, 

I “Uicha” panpih ding ahim, I “Manasseh” panpih ding ahim tin a 
kihotau hi. Ziephet chun, a paihien u chun, na kawm a “Aidiel” 
pheleplep chuh sattan ah a huntitai. Ziephet chun, a kawm ua 
“Aidiel” pheleplep chuh a sattan uleh, Khalvawmtepu chuh a hung 
chauta a, a hung thitai. 

Ziephet chun, Lenchawnghawihte unau chuh kipak takin a 
in lam uh a hun zuontau hi. Lampi a, a chieh nau a chun, nah thiel- 
haw chuh thu a dawng jel ua, vachaten ek a hun thak khum khau 
hi? tih a dawng jel ua, ei thak khum kha puou hi, ti a, dawng cha- 
cha chuh a lo malam jel ua, tui le khutibanga vachaten ek a thak 
khum khak loh chacha chuh a thal jel ua, a in uh a tungtau hi. Ana 
thisa, a pienpih pasal gupte chule nahthiela kichun tui thieng chuh 
a theh khum uleh, a hung hingkit chiet tau hi. Ana thisate chun le, 
a thisa thokit a hihlam uh helovin, a ipmu hung thokit bang mai in, 
khuo a hun hekittau hi. Khutichun, Lenchawnghawihte unau chuh 
sung kirn in, kipak thanuom in a hingkhawm diel diel kittau hi. 

Thumal hilhchietnate: 


Ninel pak 

Vangkhuo 

Lawmpi 

Tangkhang 

Thiemtuipiek 

Mieljul 

Uicha 

Manasseh 

Salsagih 

Chip 

Aidiel 


= Nisa bang hawih pakcha. 

= Chenna khuonuom. 

= Mi tamtak nasemkhawm. 

= Puon gante puon banna thing jawl. 

= Puonganten puongatna a puon nuh ding uh tui. 
= Khuothim jul. 

= Thitha, Kausie. 

= Israel chate (Joseph chate). 

= Pasaf sagih. 

= Dawn. 

= Nahthiel tawbang hampa chikhat. 


Dawtnate: 

1. Vakhu hih kuo ahi? 

2. Zie thusim a pat hin, Lenchawnghawihte inkuon hih kuo khang- 
gui a pat a hi ding u? 

3. Zie thusim hih zillaite dinga a phat chuomna bang na he thei hi? 

4. Zie thusim hih a thupawimawh a na het cheng thupi 10 jik ah. 

5. Malai a nungak melhawih khat chanchin tien ngan jik ah. 

6. Tangkhang kiti hih bang ahi? 

SSMMUN-2 

CHEMTaTTEPU THUSIM (Malai thusim) 

Lienkhopao Thangjom 

Malai in, chemtattepu kiti khat ana um a, chemtattepu chun, 
ni khat chuh chem a tatlaitak in, Kaikuong in a til a va dawt sak hi. 
Ziephetchun, chemtattepu chuh a lungna mah mah a, guovajik a 
bantan hi. Guovajik chuh a kithawlh a, akpapi tui a khawh kek hi. 

Ziephetchun, akpapi chuh a lungna a, a kithaih vut vut leh 
Chanai bu a thaijak hi. Chanaite chuh a lungna mah mah u a, a 
vakjak uleh Sangal tildang ava pehsak ui. Sangal chuh thangtawm 
taka akipei vut vut leh Bakpi chenna nahchang a pikpai hi. Bakpi 
chuh a lungna a, a lenviel duop duop leh, Saipi bil sung ah a len- 
glut hi. 

Ziephetchun, Saipi chuh a lungna a akivai viel leh meithainu 
in a luoipai hi. Meithainu chun, a thasiet man leh a lungdawn 
man chun, khuosung vaihawmte chuh a ngawhtai. Ziephetchun, 
khuo mite tuinak lam ah a taivak a, luinak a chun a ek a vatha- 
tai. Ziephetchun, khuosunga vaihawmte chuh a lungna tau a, 
meithainu chuh gap ding ahi, tin, a samtau hi. Bang dinga luinak 
a na ek nathak ahi? a tih uleh, Saipin ka in a luoipai a ahi, tin a 
kigen awng tai. 

Ziephetchun, khuovai hawmte chun, Saipi chuh a sam u a, 
bangzieka meithainu in luoipai na hi? atih uleh, Bakpi ka bilsung 
ah a lenglut a ahi tin a kigen awngtai. Vaihawmte chun, Bakpi 
chuh a sam u a, bangzieka Saipi bil sunga lenglut na hi? a tih uleh, 
Sangal in ka chenna nahchang a pikpai a ahi, tin a kigen awng 

kittai. Chun, vaihawmte chun, Sangal chuh a sam u a, bangzieka 
Bakpi chenna nahchang pikpai na hi? a tih uleh Chanai in ka til a 
pet a ahi tin, a kigen awng kittai. Vaihawmte chun, Chanai chuh 
a sam u a, bangzieka Sangal til vapet na hi? a tih uleh akpan ka 
bu a thaijaka ahi, tin a kigen awng kittai. 

Ziephetchun, vaihawmte chun, akpa chuh a sam u a, bang¬ 
zieka Chanai bu thaijak na hi? atih uleh guovajik in ka tui, a 
khawhkek a ahi, tin a kigen awng jel tai. Vaihawmte chun, guova¬ 
jik chuh a sam u a, bangjieka akpa tui khawhkek na hi? atih uleh 
chemtattepun ei ban tana ahi, tin a kigen awng kittai. 

Ziephetchun, vaihawmte chun, chemtattepu chuh a sam u 
a, bangjieka guovajik bantan na hi? atih uleh, Kaikuong in ka til 
a dawt a ahi, tin a kigen awng kittai. Vaihawmte chun, Kaikuong 
chuh a sam u a, bangzieka chemtattepu til dawt na hi? atih uleh 
Kaikuong chun gen ding a heta puo a, mahleh, a suohchak dan 
ding chuh a ngaihtuoh a, ka thiemlohna a nei gawt ding uleh, 
meikhuk ah ei paihlut leu chin dup dekduk ing ka ting, kuoman ei 
en nuom lo ding ahiu in, tuilak ah ei paihlut leu chin, san singseng 
ing kating, miten ei en nuom ding ahiu hi tin, adawngtai. Tuilak 
ah ei paihlut mai un a tih leh vaihawmte chun, a hi ngut hi, tin, 
tuilak ah a paihlut tau a. Ziephet chun, kaikuong chun khuosung 
vaihawmte chuh a themzota a. “Keimah kaikuongpa ka chenna li 
thuk” tin a kikhawh mangzel tai. 

Thumal hilhchiet nate: 

Chemtattepu Thusim neipa mi 

Kaikuong Tui a cheng ganhing 

Guovaji.k 

akpapi 

Chanai 

Sangal 

Bakpi 


Mau sanga lien guomawng 
Gam ak pi 
Sikmi gunei 

Saguol sanga lien gam vawk 
Vacha tawbang (anu) 


Dawtnate: 

1. Chemtattepu thusim ahin, a nuoi a thumalte kigawp dan diktak 
in tien sawm chan zik ah. (Chemtattepu, Kaikuong, Guovajik, Ak¬ 
papi, Chanai, Sangal, Bakpi, Saipi, Meithainu, Vaihawmte). 

2. Chemtattepu thusima vaihawmte hih lawhting nasak dan ahim 
lawhtinglo nasak dan thuguol tien nga vel in jik ah. 

3. Kaikuong hih pil nasak ahim ngawl nasak dan chawm chan jik ah. 

4. Vaihawmte leh kaikuong hih kuo jawk pil nasa zaw? 

5. Kaikuong hih vacha ahim, sa ahim gen ah. 

6. Akpapi hih bang vacha ahi? 

7. Vaihawmte kiti hih hilh chien ah. 

Simmun -3 

GANGTE LAWM LA (MALAI LA) 

Sumlam 

Ka lamta ie chung thilmu ka lamte ie, 

Chang bang guol in kei ei khieng thei puonau; 

Kei ei khieng thei um pouna ka lenguol, 

Theisen ka lawm gieh nun ei khieng hen. 

Guol aw na chun thailak leh tuolsung guol deih, 

Kuo jawn na lung zuon a tuokzaw dei mawh; 

Chun thailak lah lentu changnah no nu, 

Tuolsung guol deih thing lei heisa pal hi. 

Vangkhuo luinung va mung ie simngam lei, 

Daikieng lenpal a kitieng nalai hi; 

A kitieng na lai hi, 

Lungta jang haiva lenlai in bawl ing. 

Vailo kuon ing pang muol ah siel bang suok, 

Khuo jawl khuo leh ka deih lautha ngai ing, 

Ka deih lautha ngaihna khuo jawl khuo, 

Lanu tawngnem sawlang bang mawh jen ing. 


Thuma hi hch etnate: 


Chungthilmu = 

Khieng = 

Theisen = 

Thailak = 

Lung zuon = 

Sawlang bang = 

Lenpal = 

Lungta = 

Lentu = 


Mu, Muthil 
Lampih 

Khangthak, Naupang 
Mo thak 
Lungdeih dan 
Haihsan 
Dai 

Lungawi 

Gammang 

10. Changnah 

11. Pal 

12. Lenpal 

13. Janghaiva 

14. Tawngnem 

15. Sawlang bang 


Nahchang 

Pak 

Dai, Pal 
Vahai 
Kamdam 
Haihsan 


Dawtnate: 

1. Achunga la changte lak ahin, huoi pen hin na lung a khawih 
pen hi? 

2. La chang na lung khawihlo pen a um le gen ah. 

3. A chunga Lawmla hileh Kaihchinla huoizaw deih um nasa zaw? 
Aziek gen ah. 

4. Achunga La a pat hin Gangte ngaihnate dan bang muh na nei hi? 

5. A chunga la hih tulai la ahim, malai la ahim gen ah. 

6. A chunga la hih kuo phuok ahi? 

7. A chunga thumalte hih 5 hilh chien ah. 

SIMMUN-4 

HETGILNA LEH MASAWNNA 

Thanglienlal Thangzom 

Mihiem chitna leh hetgilna a um masang in, khawvel ah 
masawnna leh khantoh tak takna ana um thei puoi. Mahleh, tulai 
hin, mihiem chitna leh hetgilna a hung puntak ziekin, masawnna 
leh hetgil nan in zillaite leh mi ching mi thiemte a hun mapuihtai. 
Chun, chitgilna leh hetgilna hih Latin pauva “Science” kiti thumal 
a pat hung kiladawk ahi. Science chuh ei pauva gen mawng ding 
hileng, chitgilna ahim, hetgilna ahim tih mai ding ahi a, zie chule, 
a dikpen naihpen a hichauh nalai ina. Chun, science kiti hih a bak 
tamtak aum a, zie bakte laka chuh, anuoi a kigente hih a ahiu hi:- 

(i) Aeronautics (Lentheihna lam) 

(ii) Agronomy (Leisiet siemphatna leh gahsakna lam) 

(iii) Anatomy (Mihiem taksaguong lam hetna) 

(iv) Astronomy (Vanthamjawllam thil hetna) 

(v) Biology (Thil hing lam hetna) 

(vi) Botany (Thing, guo leh hampa lem hetna) 

(vii) Chemistry (Thil chuom chuom gawpkhawm leh zie a pat 
achuh thil hung um dingte hettheihna) 

(viii) Cryptography [Thil guk (Cypher) hettheihna] 

(ix) Cytogenetics (Taksa a thil hung kisiem dan hetna) 

(x) Cytology (Taksa kisiemna thilte hetna) 

(xi) Dermatology (Vun leh vun lam natna hetna) 

(xii) Entomology (Ganhingte hindan hetna) 

(xiii) Ethology (Ganhingte khuosak dan hetna) 

(xiv) Exobiology (Leisiet pawlama hinna leh hintheihdan sutna 
leh hetna) 

(xv) Geology (Leisiet lam thu hetna) 


Page 009 



CLASS X GAN GTE LITERATURE ITHIMTHU LIEU ZAILATE 


(xvi) Horticulture (Huon bawldan hetna) 

(xvii) Hydroponics [Leisiet tellova lo (damdawi) manga vakhing theih 
thil hetna] 

(xviii) Iconography (Dan leh limte manga kihilhna) 

(xix) Meteorology (Huihkhuo umdan hetna) 

(xx) Mycology (Pacheh natna leh hiselna lam hetna) 

(xxi) Neurology (Thagui umdan hetna) 

(xxii) Numismatics (Thiksum leh thiklam hetna) 

(xxiii) Obstetrics (Nauvawpna lam damdawi hetna) 

(xxiv) Odontology (Ha umdan hetna) 

(xxv) Ornithology (Vacha umdan hetna) 

(xxvi) Osteology (Guh umdan hetna) 

(xxvii) Otorhinolaryngology (Bil, nak leh gawlna hetna) 

(xxviii) Paleobotany (Leinuoi a kek thing chite hetna) 

(xxix) Paleontology (Lei nuoia thing leh ganhingte hetna) 

(xxx) Phrenography (Luguh a pata thil dangte hetdawkna) 

(xxxi) Phycology (Tui laka thing chite hetna) 

(xxxii) Physics (Thil him him hung umdan hetna) 

(xxxiii) Physiography (Leisiet umdan hetna) 

(xxxiv) Pomology (Thei umdan hetna) 

(xxxv) Psychology (Mihiem leh ganhingte umdan hetna) 

(xxxvi) Radiology (X-Ray leh Radio lam hetna) 

(xxxvii) Seismology (Lei lin dan hetna) 

(xxxviii) Sericulture (Lung, patlung chungchang hetna) 

(xxxix) Telepathy (Mihiem kihomatna lam hetna) 

(XI) Therapeutics (Mihiem sukdam theihna lam hetna) 

(xli) Toxicology (Gu lem hetna/ thihtheihna gu lam hetna) 

(xlii) Virology (Natna hik umdan hetna) 

(xliii) Zoology (Gancha hindan hetna). 

Electronics phatchuomnate: 

Electronics kiti thumal hih Electron a pat hung kiladawk ahi 
a, zie chuh Science lam thil hih theihnate, kawlphemei manga 
nasepna leh thil hattak tak sepdawk theihna ahi. Zie electronics 
a pat hin Radio, Tape Recorder, Television, Calculator, Watch, 
Laser leh adang hung kisiemdawkna ahi. Chun, lungchang nat- 
na hetchien theihna E.C.G. (Electro Cardiogram) hile zie a pata 
chuh hung kipan ahi. Chun, melmate lenna a pata kivenna Radar 
kiti hile zie a pata chuh hung kisiem ahi. Chun, mihiem kihomat- 
nate-Telephone, Mobile phone, Telegraph a kihomatnate hi le zie 
a pata chuh hung kisiem dawk ahi. Hetgilna lama mi minthang 
khenkhatte min genlang hitiu: 

Albert Einstein (1879 -1955): 

Albert Einstein hih Scientist minthang mah mah khat ahi. 
Amah hih 14- 03- 1879 kum in Germany gama Uim kiti khuo ah 
ana pieng hi. A neulai a pat in Science leh Mathematics ah ana 
lunglut mah mah hi. Amah hih Doctorate in Mathematics leh Sci¬ 
ence ana hi. Chun, Zurich University a professor cheng in ana 
ngaihsan mah mah uh khat ahi. Albert Einstein hin “Theory of 
Relativity” ah Doctorate Degree a muh ban ah, 1921 kum in Nobel 
Prize piek ahi. Dated 18-04-1955 nin, Prince town, U.S.A. ah a 
hinna a beitai. 

Thomas Alva Edison (1847 -1931): 

Thomas Alva Edison hih 1847 kum in, Ohio, U.S.A. ah ana 
pieng hi. Amasa pen in: 

(1) News paper hawm in ana pang hi; 

(2) Zie zawh chun, Telegraph Operator in ana pang hi; 

(3) Zie zawh chun, Automatic Repeater (Telegraphic Messages) in 
a hung pang kita, thil thak siemdawk akipantai. 

(4) Zie zawh chun, Telegraphic Devices 1000 va! a hun siemdawk hi. 

(5) Zie zawh chun, Carbon Transmitter (Bell phone) a hun siem¬ 
dawk kit hi. 

(6) Zie zawh chun, Phonograph a hun siemdawk kit hi. 

(7) Zie zawh chun, Incandescent Lamp a hun siemdawk kit hi. 

(8) Zie zawh chun, new type of storage battery a hun siemdawk kit hi. 

(9) Zie zawh chun, Kineticscopic Camera a hun siemdawk kit hi. 

(10) Zie zawh chun, Cinematography a hun siemdawk kit hi. 

(11) Zie zawh chun, Fleming Diode Thermionic Valve a hun siem¬ 
dawk kit hi. 

Thomas Alva Edison hih, U.S.A. Government in “King of 
Science” ana min vawh hiel ui. 

1931 kum in a hinkhuo a beitai. A thih nung in, Nobel Prize 
piek ahi. 

Alfred Bernhard Nobel (1833 -1896): 

Alfred Bernhard Nobel kitipa hih, 1833 kum in, Stockholm, 
Sweden ah ana pieng hi. Amah hih Science subject a “Chemistry 
& Physics” a Super Specialist ana hi a, khawvel pumpi a guol- 
chungchuong mi ana hi. 1867 - 1889 hun sung hin Science lama 
thilmak muhdawk leh siemdawk tamtak ana nei a, ziehaw chuh a 
nuoiate hih ahi: 

(1) Dynamite, (2) Ballistics, 

(3) Smokeless gun powder, (4) Explosives. 

Achunga a thil siemdawkte hih Baku Oilfield a thautui 
manga ana siemdawk ahi. A thil siemdawkte (muhdawkte) ahin, 
Swedish National Bank in, khawvel a kipahman thupi pen chuh 

amah min in ana siemdawk ua, kum cheng in zie kipahman chuh 
(Nobel Prize) chuh Scientists thil siemdawkte kawma piek ahi a, 
zie hunlai chun 30,000.00 pound ahi. Zie kipahman chuh, Chem¬ 
istry, Physics, Economics, Medicines leh Literature a muhdawk 
leh siemdawk neite leh Peace maker thupite kienga piek ahi. 

Anderson Carl David (1905): 

Anderson hih New York ah ana pieng hi. Amah hih Califor¬ 
nia Institute of Technology ah Physics ah Super Specialist ana 
hi a, 1930 kum a pat in research na nasatak in ana bawl a 1939 
kum chan hin muhdawk leh siemdawk tamtak ana nei hi. A thil 
muhdawk/siemdawkte chuh- 

(1) Gamma & Cosmic Ray 

(2) Positive Electron (Positron) 

(3) Adang dang ahi. 

Anderson hin, 1939 kum in Nobel Prize a mui. 

Robert H. Goddard (1882 - 1945): 

Robert H. Goddard hih 1882 kum in Worcester, Massachu¬ 
setts, U.S.A. ah ana pieng hi. Amah hih 1908 kum in, Clark Uni¬ 
versity ah Doctorate Degree in Physics a mui. 1919 kum in zie de¬ 
partment achun, Professor ahitai. Robert Goddard hin kum 1919 
kum a pat chun, Rocket lim siemdan a buoipih pan a, 1926 in 
khawvela masapen Rocket chuh kapdawk ahitai. Athil muhdawk 
leh siemdawkte chuh a nuoia bang hih ahi: 

(1) Rocket designing, 

(2) Completion of high altitude devices, 

(3) Firing of first liquid fuel, 

(4) Development of smokeless powder rocket & practical auto¬ 
matic steering device for rocket, 

(5) Innumerable other rocket devices, 

(6) Development of a general theory of rocket action, and 

(7) Efficiency of rocket propulsion in a vaccum. 

Robert H. Goddard hih khawvela zie tawbang nasep a hih a 
thupipen a ngaih ahi. Zieziekchun, “Father of the American Rock¬ 
ets” minlopi piek ahi. 

Dawtnate: 

1. Khawvela hetgilna nei mi 5 (nga) min gen ah. 

2. Achunga Science bakte lak ahin, nang zil dinga na deih Sci¬ 
ence bak thum min zik ah. 

3. Kum 1879 - 1955 hun sunga mi thupi na sak khat min zik ah. 

4. Khawvela chawihsanna kipahman sang pen min zik ah. 

5. Thomas Alva Edison hih France gama pieng ahi a, Robert H. 
Goddard hih Germany gama pieng ahi. Dik nasa? Nang ngaihdan 
gen ah. 

6. Robert H. Goddard hih bangtika pieng ahi. 

7. A chunga scientists-te lak ahin kuo na ngaisang pen hi? 

SIMMUN-5 

GANGTE GUOLLUI LATE (MALAI LA) 

(Gangte Kaihcil La) 

Thangngul Zawmmang 

Ka thah vang in khuokim thomu lam bang, 

Ka hen vang in namtin suohmai tai hi; 

Luoi nam bang hek kei la muong in umna, 

Phung min jang lawi bang ka thansak ngawn hi. 

Sesum leh sawmsiel sanga I gothil. 

Thang tieng patnem chun anglai tawh lawm hi; 

Minlun cheng zin bang kuohna I thim thu, 

Guibang I sut chang bang dam tawh lawm hi. 

Suohmuol a hanzai kisa vak ngai tiem u, 

Kuo pu vawn min jang a kisiel ei mawh; 

Kuo pu vawn min jang a kisiel ei mawh, 

Zawm hi tusuon ka zuo min kisiel hi. 

Ka lenna ah kuo na leng tau ei mawh, 

Giehnu tawng dam kuon na sang tau ei mawh; 

Giehnu tawng dam kuon a sang lolai hi, 

Sanglien suihlung hung lau hiel kin aw. 

Singkhuol ka zinna lama lieh tawng dam nem, 

Zotui nek bang dam deichan na luong in; 

Tuol khat hi leng lam dal bang sat nuom ing, 

Kawlni suok hi tangpan vangkhuo zuon ing. 

Thumal hilhchietnate: 

Thomu = Mu, Muvanlai 

Luoi nam = Nam 

Suohmai = Mel 

Jang !awi 
Sesum 
Sawmsiel 
Chun 
Anglai 
Lawm 

Guibang sut 
Suohmuol 
Hanzai kisa 
Giehnu 
Sanglien 
Singkhuol 
Lieh 

Lam dal bang sat 
Dawtnate: 

1. Achunga ia changte a pat hin na deih pen pen chang zik ah. 

2. Achunga la hih bang la akiti? 

3. Zie la a pat hin bang thupha na mu? 

4. A chunga a pat hin bang gen beh ding na nei hi? 

5. A chunga thumalte lak ahin thumal thum hilhchien ah. 

6. Pu, Zawmmang hin bang la ana phuok hi? 

7. A chunga la changte laka pasal hangsan hetna chang chuh huoi 
pen hih ahi? 


= Lawi 

= Sum, Paisa 
= Siel 
= Nu 

= Pheichung 
= Kilawm 
= Akikhen kisut 
= Khuomuol 
= Hanla kisa 
= Sawmnu 
= Dawngmapa 
= Khuol gam 
= Nungak 
= Daak turn 

SIMMUN-6 

(C) BIOGRAPHY: 

PU, DEMKHOSIEK GANGTE 
(GANGTE PASALPHA LEH MINTHANG) 

Lienkhopao Thangjom 


A neulai: 

Pu, (L) Demkhosiek Gangte hih Pu, (L) Ngulkhopau leh 
Pi, (L) Luntai chapa ahi. Amah hih, June 1, 1927 nin, Teikhang, 
Nungba Sub-Division ah ana pieng hi. A nu, Pi, Luntai hin Janu¬ 
ary 1931 in ana beisan a, a pa, Pu, Ngulkhopau hin October 10, 
1938 nin ana beisan kit hi. Naupang Demkhosiek hih a neulai in, 
ana genthei mah mah a, a paneu, Pu, Zawmkhosuon Thangzom 
in ana seiliet sak ahi. 

A sepaih panna: 

Pu, Demkhosiek hih 1943 kum in Assam Regiment ah “Boy” 
in ana lut a, 1944 kum tawp in sepaih piting a laklut ahi. Sepaih 
a pan sung chun, Army Education, First Class chan ana zo a, 
English, Hindi, Map Reading Signal Course leh Weapon Course 
cheng ahin topper hihna ana lavek hi. 1948 kum bul in Havildar 
in a kaisang hi. 1950 January than Assam Regiment a pat a hung 
haitai. 

Intelligent Bureau a a panna: 

January 10, 1951 nin, Centra! Intelligence Bureau, Ministry 
of Home Affairs ah Assistant Central Intelligence Officer in ana 
sem a, 1956 kum tawp chan ana sem hi. 

A zineihna: 

1956 kum in Pi, Tingkholam tawh ana kicheng ua, a chateu chuh:- 

1. Dr. Tingneihchong, Principal, Presidency College, Motbung; 

2. Mrs. Veikhokim, State Coach Grade-1 (Assam); 

3. Pu, Lamkholal Gangte leh 

4. Pu, (L) Suonzahauh ahiu hi. 

Kuki National Assembly a a pannate: 

1958-1959 sung hin, Kuki National Assembly, Manipur ah 
Chief Organiser in ana pang hi. Ana sep phat ziekin Kuki mipiten 
ana chawisang mah mah ui. 

1960 kumbul in, Keithelmanbi ah, Kuki National Assembly, 
Manipur, General Meeting a um a, General Secretary dinga teld- 
awk ahitai. 

March 1, 1962 nin, Motbung ah, Kuki National Assembly, 
Manipur, General Assembly a um a, zie ni chun, Pu, Demkhosiek 
Gangte chuh President, Kuki National Assembly, Manipur dinga 
teldawk ahi kittai. KNA President chun 1965 chan ana pang hi. 
Chun, 1965 kumbul in Gangte Tribe Union, Manipur, Adviser in le 
ana pang hi. 

Pu, Demkhosiek mak chuomnate: 

Pu, Demkhosiek hih, naupang cha a hih lai in a nu leh a 
pan ana thisan ua, a nu leh a pa luong chunga amah a kah loh 
chauh hilovin, mi dang kah ding le ana phal puoi. Chun, a pa thih 
nin, Teikhanga pat Luongpi a thizin sam ding in amah a chieh hi. 

Demkhosiek hih, a chungate zahbawl thiem, a guolpihte leh a 
nuoiate thunun thiem tak mi ahi. Chun, a kah lam le kuoman ana 
he puou hi. Pu Lamkhojam vang in, Demkhosiek hih a kap theilo 
ahi, ana ti hiel hi. 

Assam Regiment a, a lutna: 

Pu, Demkhosiek hih, Assam Regiment ah “Boy” in ana lut a. Army 
Education First Class chan ana zo hi. Chun, A lut a pat in Class ah 
Topper ana hi zing hi. Chun, Sepaih pitinga a lut a pat kum thum a 
tin madeuh in Havildar a kai hi. Chun, Training him him ah topper 
ana hi to zing hi. 

1950 kum in, Intelligent Bureau Department ah, Assistant 
Central Intelligent Officer in a lut kit hi. Zie Department a chun 
1956 chan ana sem hi. 

1958-1959 kum in, Kuki National Assembly, Manipur, ah 
Chief Organizer dinga teldawk ahitai. Chun, 1960-1962 kum bul 
in, Kuki National Assembly, Manipur in, General Secretary ding in 
a hun telkai kit ui. Chun, 1962 kum bul in, Kuki National Assembly, 
Manipur, a President ding in a huntel kai kit ui. 

Politics a, a lut nung hin, thubuoi tamtak ana gen venga, mi 
gen ngam loh, thu khawk tak tak ana gen venga, mi chieh ngam 
lohna mun cheng ah ana chieh in, mipi ding ngaihtuohna ziek in 
haksatna tamtak ana tuok hi. Mipi na sepna ziek in, suongkul a le 
nihvei tak ana lut hi. 1965 kum bul in, Gangte Tribe Union, Mani¬ 
pur a Adviser ding an guot ahi. 

Gangte pasalpha min piek a hihna: 

(i) 1984 kum khan, Gangte Chiefs Union, Manipur, Chiefs Camp 
(Masanga Law College mun) ah Pu, Demkhosiek Gangte hih 
Chief Guest ahi a, “Gangte Pasalpha” min lopi piek ahi. 

(ii) Chun, Gangte Tribe Union, Manipur in, Dated Imphal, 
09.03.2012 kum khan Pu Demkhosiek hih, “Gangte Pasalpha” 
min lopi a pie kit ui. 

(iii) Pu Demkhosiek Gangte hih, Gangte Leader-ten “Gangte Pas¬ 
alpha” min lopi a pieu a, Memorial Stone chuh, Chiengkonpang 
Community Hall mai ah, Pu Gaikhangam, Hon’ble Deputy Chief 
Minister in a hawng dawk a, zie ni a Functional President chuh Pu 
Vungzagin Valte, Hon’ble Parliamentarial Secretary, Manipur ahi. 

Chun, Pu Demkhosiek Gangte hih, Intelligent lam leh Army 
Education bangkima experienced Officer ana hisa a hih ziekin, 
30.06.1975 ni hin Central Government (Ministry of Home Affairs) 
ten Officer on Special Duty post ah appointment a hun pie kit ui. 
Kum sagih zawh in, S.A.O. (Sub-Area Organiser, SSB) post ah a 
hun kaihsan sak kit ui. Zie post a chun 10.04.1990 chan ana sem 
hi. Dated 11.04.1990 nin a leisiet hinkhuo a beitai. 

Dawtnate: 

1. Pu, Demkhosiek hih kuo cha ahi? Huoitak a ana pieng ahi? 

2. Pu, Demkhosiek makna thum gen ah. 

3. Pu, Demkhosiek naupan lai thu tien 15 jik ah. 

4. Pu, Demkhosiek in Government na bang bang ana sem hi? 

5. Pu, Demkhosiek hin, mipi leh nampi phatchuomna ding in bang 
bang mawh puokna ana nei hi? 

6. Pu, Demkhosiek Gangte hih Gangte pasalpha (The Gangte 
Hero and Legend) kiti min lopi piek ahi a, zie min lopi ana piete 
chuh kuo ahiu hi.? 

7. Pu, Demkhosiek chanchin tien sawm nga vel jik ah. 

SIMM UN — 7 

Dr. THANGKHOMANG S. GANGTE CHANCHIN CHAWM KIM 

Lienkhopao Thangjom 


A pien tunglai leh a neulai: 

Pu, Dr. Thangkhomang S. Gangte hih, Pu, (L) Lalzalien S. 
Gangte leh Pi, (L) Thangkhonieng chapa a nihna ahi. Amah hih 
tarik 30-11-1932 nin Old Lambulane, Imphal ah a pieng hi. Amah 
hih, Pu, (L) Khupkhothang Vaiphei minlo ahi. 

A thiemzil patna: 

Pu, Dr. Thangkhomang hih Galpi-ll madeuh leh Galpi-I 
kichaih hunlai in Ukhrul school ah lehkha ana zil pan hi. Ziezawh 
chun, Sindam Sinsang kiti school, Chingmerong, Imphal ah a zil- 
zawm kit hi. Chun, Johnstone High School ah matric ana zo hi. 

A College kaihna: 

Chun, Pu, Thangkhomang S. Gangte hin St. Anthony Col¬ 
lege, Shillong ah B.Com. (Bachelor of Commerce) a vazil zawm 
a, phatak in a hung lawhting hi. 

University a azilna: 

Shillong a a hung graduate zawh chun, Delhi School of Eco¬ 
nomics ah Master Degree a vazil zawm kit a, M.A. (Economics) 
chuh phatak in a hunzo kit hi. 

Calcutta University a azilna: 

Delhi University a Master Degree a zawh nung chun le zilna 
leh thiemna sangzaw a delh zui jel a. Calcutta University ah Anthro¬ 
pology subject ah Doctorate Degree a hun zo kit hi. Gangte laka 
Doctorate Degree masapen ahi. 

Dr T.S. Gangte phatchuomnate: 

Pu, Dr. T.S. Gangte hin, Gangte dinga thilpha tamtak ana 
bawl hi. May, 2003 kum in, University Grand Commission a pat 
in, Professor sagih a hung ua, Manipur Thingtang mite Literature 
dinmun leh a masawn dan uh a hung enthau hi. Zie chung chun, 
Manipur University ah Tribal Literature Societies leader-te cheng 
le a kirn vek ui. Tribal Literature thu a Seminar a chun, Gangte Lit¬ 
erature Society thasang in Dr. T.S. Gangte, a lawinu leh LThang- 
jom, President, Gangte Literature Society, Manipur ava tel ui. 

Hun kipat ding phetchun, a hungkhawm Professors-te chun, 
Dr. T.S. Gangte hih keihaw cheng sanga Senior a hih ziekin, tu- 
chunga Seminar Programme hih aman atawpchan in preside ei 
bawlsak hen a hun tiu a, aman le zie ngetna chuh pawm in, Chair a 
hun la ngal hi. Chun, Gangte Literature dinmun le delegate cheng 
chun gen chiet ahi. Amah ziek chun, Gangte chuh a vachallang 
mah mah ui. 

Chun, Pu, Dr. T.S. Gangte hih, “The Alumnus of Fulbright 
Scholars, U.S.A. a active member le ana hi. Zie tawbang mi man- 
tam hih bang tik leh I nei kitta ding um ngaklah a um hi. 

Government nasepnate: 

(i) 1961 kum in, Pu, Dr. T.S. Gangte hin, Gandhi Memorial High 
School, Muolnuom ah, Headmaster in ana pang hi. 

(ii) Chun, 1962 kum in, Pu, Dr. T.S. Gangte hin, Churachandpur 
College ana phut a, amah le Founder Principal in a pang ngal hi. 

(iii) Churachandpur College a Principal, hun sawttak a tuk nung 
in, Director of Education University in a kaisang hi. 

(iv) Director of University a puok lai hin, Higher Education tawh a puo 
khawm hi. 

(v) Pu, Dr. T.S. Gangte hih Founder Chairman, Council of Higher 
Secondary Education, Manipur ana hi. 

(vi) Chun, Member of Court, Guwahati University, 1969-1980 ahi. 

Political Activities: 

(i) Pu, Dr. T.S. Gangte hih Member, Imphal Municpality 1970 ana hi. 

(ii) Pu, Dr. T.S. Gangte hih Member, Manipur Pradesh Congress 
Committee (2001-2002) ana hi. 

(iii) Pu, Dr. T.S. Gangte hih Member of Communist Party of India 
(2003-2004) ana hi. 

(iv) Pu, Dr. T.S. Gangte hih Member, Delegate World Peace Com¬ 
mittee at Greece (Athens) 2000 ana hi. 

Academic Activities: 

(i) Member of Court, Guwahati University, 1970-1980, 

(ii) Member of Senate, Manipur University, 1993, 

(iii) Member of College Development Council (UGC), 1992-1993, 

(iv) Vice-President, Institute of Social Research Applied Anthropology, 

(v) Life Member, Indian Sociological Association, Kolkata, 

(vi) Member, International Sociological Association, Delhi, 

(vii) Member, Council of Higher Education, Manipur (two terms), 
(viii) Member, Eastern Zonal Cultural Council, Kolkata, 

(ix) President, Manipur Peace Committee, 1985, 

(x) President, Gangte Literature Society, Manipur (2002-2008), 

(xi) Member, Alumnus of Fulbright Scholar, U.S.A., 1985. 

Books Authored and Published: 

(i) “The Kukis of Manipur, 1991”, 

(ii) Nehru and North East India, 1993, 

(iii) A Century of Politics and Government in North East India, Ma¬ 
nipur, 1993 (Co-Author), with Prof. Venkata Rao. 

(iv) Mizo Nationalism, 

(v) Kuki Nationalism. 

Dawtnate: 

1. Dr. T.S. Gangte pa leh a nu min bang ahi? 

2. Dr. T.S. Gangte hin Ph.D. bangtika a ana zawh ahi? 

3. Dr. T.S. Gangte hih Churachandpur College hih bangtika ana 
phuhdawk ahi? 

4. Dr. T.S. Gangte hih Council of Hr. Sec. Education a khan bang 
in ana pang hi? Council of Higher Education hih kuo phuhdawk 
ahi? 

5. Dr. T.S. Gangten Lehkhabu jikte thum gen ah. 

6. Dr. T.S. Gangte hinkhuo chanchin na hetdan cheng jik ah. 

SiMMUN — 8 

HIJAM IRABOT MITHUPI chanchin 

Lienkhopao Thangjom 


Thupatna: 

Kum cheng in, Thagam (September) ni 30 ni hih “Irabot 
Day” tin I mang zing u a, zie thu hih, zillaite leh mi dangte cheng 
inle I hetchiet uh a pawimawh hi. 

Malai deuh khan, I chennau, Manipur gam ahin kikhen 
chuomna leh kidaidanna leh diklo taka vaihawm na hih ana khawk 
mah mah a; tulai sang in ana huoisie jawi. Khuotang thu leh chi 
leh nam kal a le nam khat leh namdang hih ana kigamla mah mah 
hi. Naupangte chung nasan ah, nu leh pan “sieh” piek anangai hi. 
Zie tawbang hun haksa leh thienglo lak ahin, Thagam (Septem¬ 
ber) 30 ni khan, Pu, Hijam Irabot Singh hih ana pieng hi. Pisum- 
thong, Oinam leikai ahin, Irabotte inkuon hih ana cheng ui. Amau 
hile mi hausa vang ana hi puou hi. Zie tawbang insung a chun, 
Pu, Irabot Singh hih a hung pienga, Manipur a mi thupipen a hung 
hitai. 


A naupan lai in, Pu, Hijam Irabot Singh hih Johnstone High 
School a pawl V a Zillai in, sinsakpa khat in, zillai naupang khat 
chuh a hun sawisa diek a. Zillai naupang thu umlovin a sinsakpau 
chun, a keng in a pek diek diek a. Zie chuh, Hijam Irabot hin a 
muhphet in, na asataluo a, ngaithiem thei mah mah lovin, kiph- 
inna a hun pantai. Zie phet chun, Zillai dangte chun le a hun za- 
thuoppan tau hi. Zie kiphinna chuh sosang deuh deuh in a sinsak 
pau chuh school a pat chawndawk ahih lawhtai. Zie hih Manipur 
a Zillaite kiphinna amasapen ahi. 

Hijam Irabot hih chingkam tak, thupikhuo! tak leh mi gen- 
theite nungngatsan mailo mi ahi. Zie lai a Manipur lengpa chun, 
Hijam Irabot mihiemna chuh a hun hetchien phet in, a lungsiet a, 
a ngaisang a, deihsakna lientak a hun neitai. Zieziekchun, a cha- 
nu Khomdon Sana Devi tawh a hun kichen saktai. Chun, Sadar 
Panchayat Court member in le a hun pansaktai. Mahleh, Hijam 
Irabot chun, Manipur mipite na sepna chuh a zawmsan zawtai. 

December 1939 kum khan, Manipur Inpiten mipi nek ding 
buhlehbalte a sukbuoi ziek un, amah hetpih in, Manipur Numeiten 
kiphinna nasatak in a hun nei u a. Manipur vaihawmte chun zie 
kiphinna sukthipna ding chun, sepaih thahatna a hun mang u a, 
sepaihten a kiphinte chuh a jep diek diek u a, mi tamtak in liemna 
ana tuok ui. Zie chung thu agennau a chun, Hijam Irabot in hitihin 
ana gen hi. “Mipiten an ka ngen ua, vaihawmten thisan nei pieu 
hi”. Mipite thip theilo ding, ka thil nget uh zawm jel ding ka hiu hi, 
tin a dawng hi. Zie thu a gen ziekchun, Hijam Irabot chuh suongkul 
G’ail) a khum ngal ahi. Jail a chun, 1940 chan khum ahi. Suongkul 
a chun le, suongkul a tangte chuh diklo taka sukgentheihbeh a 
hihnau chuh a thuokpih a, suongkul sung a chun kiphinna a pat- 
pih a, vaihawmte chun, suongkul enkawlpa chuh a gawt lawh ui. 

British vaihawmte a pata 1947 kuma India sawlkal in zalen- 
na a hun muh phet un, Manipur hih India Union ah laklut ahitai 
hi. Zie nung hin le kidaidanna chuh a beithei diek puoi. Adiek in, 
lobawl mite hih muhsit leh sukgentheih ahizing ui. Chun, thingtang 
mite hih Hijam Irabot in ana ngai pawimawh mah mah bawk hi. A 
tawp in, Manipur vaihawmten Manipur a pat ana nawhdawk u a, 
Burma gam ah, Thagam (September) 26, 1951 kum khan, a ngai- 
hsan, mipi gentheite taihsan in ana muolliemtai. Manipur ah khuo 
a thimtai. 

Thuma! hilhchietnate 
Helna = Kiphinna 

Panchayat Court = Vaihawmna In 
Kidaidanna = Kichuom bawlna 

Sieh = Sumsun 

Dawtnate: 

1. Hijam Irabot hih bangtika, huoitak mun a pieng ahi? 

2. Hijam Irabot hih huoitak Sikul ah lehkha ana sim hi? 

3. Hijam Irabot makaihna a kiphinna bang bang na he? 

4. Hijam Irabot hih bangtika huoi gam a thi ahi? 

5. Hijam irabot hih bang tawbang mi ahi? 

6. Hijam Irabot pien ni leh amah chanchinte kirn deuh in jik ah. 

SIMMUN-9 

GANGTE LAKHIENG LA (Malai La) 

Suohthuom 


Mel deih aw gal ah en leng na sakluong, 

Theisen paktil chawi bang in kah nuom ing; 

Theisen paktil chawi bang leh zuo lamlai, 

Bahkhi pha bang anglai ah sieh nuom ing. 

Deih tawh umkhawm kei aw e ka chim lo, 

Guikhau pan in chung sunni khit nuom ing; 
Guikhau panna chung sunni na khih sang in, 
Ka ang lai ah mimva bang hung buol in. 

Tuoi nih thum tui bang thienna nuoi lumsuong, 
Nahneu piguo chin lamtuol ah po hi; 

Chin lamtuol a piguo lela va melhawih, 

Phaithin sem hi lungtan dal ang sai hi. 

A sa phuoivawm hung lang hi I jaulai ah, 

Vangla pusei tha kie din ka bawl hi; 

Athunglu bingbang khai ing han zai sang, 

Thaigaw luong diel ka tien dal ging thiem hi. 
Mel deih aw huoi tieng na geitam em? 

Jangva bang muol tamna na kaltau ei mawh; 
Lungtak in nei ngai nai mawh sangallien, 

Tieu gala phuolva leng in deih sai hi. 


Thumal hilhchietnate: 

Sakluong = 

Paktil = 

Guikhau = 

Sunni = 


Mel 

Pak pan pan 

Khau 

Nisa 



CLASS X GANGTE LITERATURE ITHIMTHU LEH ZAILATE 


Mimva 

Piguo 

Phaithi 

Sem 

Dal ang sai 
Saphuoivawm 
Thuonglu 
Bahkhi 


Vamim 

Guopi 

Phaigam huih 
Mut 

Daktum 

Vawmpi 

Luchang. 

Khi 


Dawtnate: 

1. A chunga la hih kuo phuok ahi? 

2. Chang khatna leh chang nihna a kibat lohna na het aum hi? 

3. A chunga la chang 5 lak ahin na deihpen jik inla, a jiek gen ah. 

4. A chunga la chang lina leh chang ngana kibat lohna na hetdan jik ah. 

5. A chunga thumalte lak ahin gup hilh chien ah. 

6. A chunga la hih nang pha nasak dan leh pha nasak lohdan khat 
jawk sang sang jik ah. 

SIMMUN-1Q 

(G) GANGTE MODERN POEMS 
GANGTE KA HI (Modern Song) 

By: J.K. Gangte 


Nam tin lei din tuibang ting, 

Gangte ngawllai; 

Sing zatam nuihchiem bawlna, 

Gangte ngawl dan; 

Ngawl man hilo han vang jawk in, 

Lawi bang in a thang; 

Nam tin lai ah. 

Zehbang ka zum puoi Gangte ka hi, 

Phuol mei bang ka an hi Gangte ka hi; 

Umlo sietlei chung ah, 

Kuomah kei banga hang; 

Umlo sietlei hung mi; 

Kei banga bawl ngam. 

Lawi bang than nuomten laulo, 

Tha a kiek ding; 

Mite minthan hawlna pak bang in ka chawi, 
Bangtin ngawl man in na gel em? 

Gangte suihlung hanna thimthu hi. 

Hinna chana Himalaya tang kalte 
Hinna chana dogal lien tawngte chu le; 

Hinna chana minthan hawlten, 

Agalmuh puou Gangte Pa handan. 

Suihlung mawl vang meisum zap in nei gel em? 
Khuoi bang han vang chakpi khuom bang ka do hi, 
Lung lau lovin kawl hei ka tawh; 

Lai ei tan chun phuba ka lakna hi. 

Lei lei lo aw Gangte ngawlna nuihchiem in, 
Timai jawn ka ngam puoi Gangte Pa bawl bang; 
Umlo sietlei hing mi, 

Gangte banga hang leh Pasalpha. 


Thumal hilhchietna: 


Lei 

Tuibang ting 

Sing zatam 

Nuihchiem 

Phuolmei 

Thakie 

Dogal 

Tawng 

Meisum 

Chun phuba 

Zeh bang zum 


= Gen 
= Kiting 
= Mi tarn 
= Chiemnuih 
= Vaphuol mei 
= A thi 
= Gal 

= Nang, do 
= Meipi 

= Pu leh pite phubala 
= Zakcha 


Pu, (L) J.K. Gangte a chunga la golul tawp khawk phuokpa 
hih (L) Suohthang leh Pi, (L) Niengtai chapa upapen ahi. Amah 
hih 1926 kum in Chawngmun khuo ah ana pieng hi. 1945 kum in 
John Stone High School ah Pawl 10 (Class X) ana zo hi. Akum 
kit in, John Stone High School mah achun, Clerk na ana sem hi. 
Chawmkhat zawh in, Publicity Department ah U.D.C. in ana kai- 
sang hi. 1957 kum in D.M. College ah B.A. ana zokit hi. 1961 kum 
in Sub-Deputy Collector in a hun sem hi. 


1970 kum in Manipur Civil Service a hun mu a, 1991 kum 
cha nana sem hi. Pu, J.K. Gangte hin 07.11.2011 kum in leisiet a 
a ngaihnatte cheng taihsan in, Kariat Alva thanmuol (Jerusalem) 
a vuihliem ahitai. 

Pu, J.K. Gangte hin, Pu, Lienk.hopao Thangjom tawh kithuoh 
in Gangte Customary Law (Gangte Danpi) ana siemdawk ui. 

Pu, J.K. Gangte hih, Gangte Customary Laws siemdawkna 
leh Gangte Literature khan tohna dinga theih tawpa ana pang 
ahi a, mi dik, nekguk leh gawlhguk chinglo mi ahi. Amah bei hin 
Gangte mipite dinga khawvela thil dahum pen ahi. 

Dawtnate: 

1. Gangte ka hi tih la Pu, J.K. Gangten ana phuok hih sim inla, a 
la chang na deihna pen zik dawk ah. 

2. Pu, J.K. Gangte hin, Gangte a hihna hih ana zahchak pih hi? 
Ahih loh leh, ana ki-at pih hi? Ala chang a pat hin gen chien ah. 

3. Pu, J.K. Gangte la phuok ahin, Gangte zillaite dinga kitilkhu- 
ohna pha a na het bang a urn hi? 

4. Gangte cha nekguk leh gawlhguk chinglo mi khat/nih ahim min 
gen ah. 

5. Pu, J.K. Gangte chanchin tien sawm thum vel in jik ah. 

6. Pu, J.K. Gangte hih huoitaka ana pienga, huoi taka thi ahi? 

SSMMUN —11 

GANGTE PASALPHA (TULAI LA) 
(DEMKHOSIEK GANGTE, PASALPHA PHUOKNA 

Paukhotong Gangte & Thangkholun 

Pusei lunglien na min vannuoi ah thang, 

Singcha pau mela theilo bei hi; 

Neuguol zatam na huoi in gamtin thawng, 

Pheiphung na suon janglei tuol a ITng hi. 

Pusei kamkei na min kawlkim ah thang, 

Vanpi ging bang na hun vannuoi thawng hi; 

Na hun vannuoi thawng sakamkei e, 

Zawm hi tusuon na than lenvui kai hi. 

Pupa khanga sanglel a thanmuol suoh, 

Gamkuom khat ah janglawi bang na thanna; 

Vannuoi mi gen minthang sielang hung lien hi, 

Mi gen minthang Ganggam lei ah vabuoi hi. 

Liendo zalai a na than sakamkei 
Kangthal jiet tieng na chawih kithang hi; 

Ka khuo lum khuo cham chungah khuo thil-ing 
Zawm hi tusuon zalai ah hung thang hi. 


Thumal hilhchietna: 

Singcha = 

Theilo = 

Neuguol = 

Na huoi = 

Pheiphung suon = 
Janglei = 

Pusei = 


Mihiem cha 
Helo, Umlo 
Khang thak 
Na nung ah 
Na chiehna 
Khawvel 
Pu Demkhosiek 

Sakamkei = 

Sakei 

Zawm hi tusuon = 

Thangzawm tupa 

Khangthal = 

Meithal 

Leido = 

Gal 

Khuo thil = 

Khuodak 

Janglawi = 

Jangsiel 

Sielang lien = 

Siel banga lien. 

lal hilhchietnaie: 

Singcha = 

Mihiem 

Theilo = 

Helo 

Neuguol = 

Khangthak 

Na huoi = 

Na nungzui 

Phelphung suon = 

Kalsuon 

Jangle = 

Khawvel 

Pusei = 

Pu zahum 

Sakamkei = 

Sakei 

Zawm hi tu suon - 

Thangzawm tupa 

Leido = 

Galdo 

Kangthal = 

Meithal 

Khuothil = 

Khuodak 


Dawtnate: 

1. Achunga la phuok pasal nihte hin kuo dinga la a phuok uh ahi? 

2. Gangte Pasalpha kiti hih kuo ahi? 

3. Gangte pasalpha kiti pa hin, Public ding in bang na ana sem hi? 

4. Gangte pasal pha kiti min lopi hih kuon, kuo kawma ana piek ahi? 

5. Pu, Demkhosiek naupanlai thu tien sawm nih jik ah. 

6. Pu, Demkhosiek chanchin apat hin zillaite dinga pha bang na he? 

SIMMUN-12 

DAMTHEIHNA LEH HISELNA 

Dr. Thangkhum Gangte 

Taksa damtheihna leh hiselna hih mihiemte a dinga golulpen 
ahi. Damtheihna leh hiselna hin, mihiemte dinga a thilbawltheihna, 
a lawhtin ding a lawhsap dingte a het zieng theih hi. Zieziekchun, 
World Health Organization ten damtheihna hih hitihin a hilhchien 
ui: “Damtheihna kiti chuh taksa damtheihna chauh hilovin, lunggel 
leh mipi kilawihkhawmna a dinga phapen chuh damtheihna ahi”, 
tin a gen ui. 

Mi damthei hetnate: 

Mi damthei leh hisel chuh a vun a hawih a, a mai a nova, a 
thienga, a mit uh a chima, a sam ule a hingsipsep a, a thautieh- 
tuoh puouva, a huu leh a kam uh a uih puoa, a annek uh bineit- 
akin an a duh zing ua, a ihmut ule anuoma, dailen bangkim ah 
haksatna a nei puouva, zunthak a nuoma, sungnat a nei puouva, 
jingthawh le ahunbi takin a tho zing thei ua, a hateu le ahunlovin 
a bal puo a, mit thimna le a nei puou hi. Zie ban achun, gim hetna 
lam a le buoina a nei puouva, a awu le a thieng zing hi. A vo suoh 
ule a thienga, a dam theih dan uh baihtaka het zieng theih ahi. 

Lunggel lama damthei: 

Lunggel a damthei kiti hih mihiema dinga thil pawimawh 
pente laka khat ahi kit hi. Mihiem a lunggim leh a taksan a thuo- 
klah masa pen a, hin le a hingsawt thei puoi. Chun, lunggimna 
nei mi chuh, lungthima guol phak lohna tarn pai zieng ahi a, mi 
tamtakin a ngawl lawh hiel sek ui. Bible in hitihin a gen hi: I Peter 
9-12. Gitloh chuh gitloh in thuk kiu inla, vangsak zawu in. Kuole a 
hinna lungsietta chuleh, nipha munuomta chun, thilphalote lak ah 

a lei vengpha henla, a kam inle khatna thu gendah hen. Thilpha 
hih henla, delhzui jel hen, chamna hawl henla bawhzui jel hen. 
Aziek chuh midikte chung a chun Pathien mit chuh a chu zing hi 
a tii. 

Kilawihkhawmna hiselna: 

Kilawihkhawmna a hin le hiselna a pawimawh kit hi. Khuti 
bangmah chun, kilawihkhawmna hih thilpha tupna ahih zing a 
pawimawh hi. Guolpha siem dan le I het angai a, kilawihkhawm¬ 
na a le mi lungthimsie him him a umloh angai hi. Mihiem hih thil¬ 
pha deih chi him him a urn chuom a, buoina leh thilsie lam nga 
him him le mihiem a urn thei kit hi. Zieziekchun, kilawihkhawmna 
a le thilpha deih chite him him a tel uh a ngai jel hi. Chun, kilaw¬ 
ihkhawmna ahin, a hisel theihna ding in, lamkaite hih mi thudik, 
nekguk chinglo, mi tawmngai, mi tangphal leh phung thagau nei- 
lo, mi muhdah chinglo mi a pawimawh mah mah bawk hi. Zieziek¬ 
chun, damtheihna leh hiselna chuh mihiem a dinga golul pen ahi. 

Natna a pata kiven dan ding: 

Mihiem damtheihna ding in, natnate leh nattheihnate a pat 
kiven theih a pawimawh mah mah hi. Mawltaka gen in, natna 
vantang a I hetpen u chuh hitang, khuosik, sungsie, luchang nat¬ 
na, nuhpi (tuberculosis), AIDS, Cancer leh Ebola leh natna dang 
dangte hih ahiu hi. 

Nek leh dawn apat kiven dante: 

(a) Tui dawn a pat kiven dan: 

Tui dawn a pat kiven dan hih, micheng in a bawl theih kiven- 
na ahi. Tui lak ahin, natna hik, mit a muh theih loh tamtak aum a, 
zie natna hikte chuh tui awmsova thah ding ahi. Tui awmso loh 

dawn loh hiel ding ahi. Chun, tui thieng dawn theihna ding in, tuiai 
hin filter hawih tak tak a hung umtai. Filter hile a hawihdiek a uma, 
zie chuh mi cheng in I neizo khel puou hi. Mahleh, a pawimawh 
zing tho hi. 

(b) Damdawi a kivenna: 

Damdawi a kivenna hih kivenna chauh hilovin, sukdamna, 
a damlosate sukdamna ahi a, bawl loh theih loh ahi. Ahin, hetdin- 
ga khawk chuh, damdawi a aphata pha, lothiemte gen hilo, siem 
thawh damdawi hih mat loh hiel ding ahi. 

Lothiem (doctor) hile, zilna nei a lothiem hilo, amah leh amah 
lothiem banga kigen le a tamtai. Zilna nei sese lova MBBS hizieng, 
M.D. hizieng le a hung urn sau sau theitai. Zieziekchun, damlote 
hih chit theih angai zawsem hi. Damloten lothiem tak tak dawt ding, 
zie ban a chun, lothiem lak a le, a natna a hetna sang diek neite- 
Specialists leh Super Specialists dawt ngei ngei ding ahi. 

(c) Nek a kivenna phapen: 

Nek leh dawna kivenna pha pen chuh, Bible a Pathien in a 
gente cheng khuh kizui chiet leh pha pen ding ahi. Bible in dawn 
loh dinga a gen zu leh nek loh dinga a gente sa thieng lote leh 
a dang dang chuh I Bible u a umsa vek ahi. Leviticus (Thiempu 
danbu bung 11); Deuteronomy 14: 3-21; Acts 15: 20, 29; I Cor. 8: 
10-13; 10:31; Eph. 5: 18; Isiah 66: 15-17. Zie haw hih sim teitei 
ding, zuih bawk ding ahi. 

Dawtnate: 

1. Mi damthei leh hisel hetnate bang bang na he? 

2. Mi dammawh leh hisellote hetnate bang bang na he? 

3. Tui hih dam t.heihna ding !eh hiselna din bang lawh ding ahi? 

4. Lunggela dam theihna chuh bang ahi? 

5. Kilawihkhawmna hiselna chuh bang ahi? 

6. Damloten dawt dinga pha pen chuh kuote ahiu hi? 

SIMMUN-13 
MIHIEMTE KHANKHUO 

Lienkhopao Thangjom 


Thupatna: 

Mihiem, nam khat ahim, chi khat ahim leh phung khat ahimte 
khanggui thuchin, amau kipuihhuoina dante leh amau kimatchak- 
na dante chuh thumal khat a gen in, “Khankhuo” a kitii. Zie chuh, 
Sapten, “Culture” a tiu hi. Zie thu hin kawk chuom chuom a nei 
thei hi. Chun, gen dan dang khata gen in, mihiem masawnnate, 
pilnate, lemhetnate leh khantohna chuom chuomte hile khankhuo 
a hi jel hi. 

Chun, mihiemte chung chauh hilovin, ganhingte leh gan- 
chate chunga lamdannate, suklamdannate leh a hindanteu siem 
lamdannate hi le amau dinga masawnna chi khat ahi jel hi. A 
etsaknan, bawngpi neu chikhat chuh, bawngchal lien chikhat 
kibawhsak henla, bawngpi neu chi chuh a hung suok tieng leh 
bawngno lien chi hun neita leh, zie chule khankhuo ahi. 

Chun, thaichi lam a gen in, kawmla kung ah champra kiso mat 
henla hileh, kawmla kunga chuh champra hung gah mai ding ahi. Zie 
chuh, zie thaichi dinga chuh, masawnna leh kithenna ahi. Zie bang 
mah chun, zie thing chuom chuom somat chuh thil hithei ahi. 

Leisiet lam a gen in, leisiet hih I thawh dan dungzui in a chul 
thei a, no le a nothak kit thei hi. A etsaknan, mihiem in I kihdak 
pen, ek hih leisiet sukthakna leh leisiet chulsate suk duohthakna 
dinga pha mah mah khat ahi. Mihiem ek chauh hilovin, ek dang 
him him le a phavek hi. 

Chun, Science & Technology lam a gen in, tulai a thiemna 
chitnate hih “Cultural Development” kiti ahi a, guollui laia umdan 
luite tukchak zinga, khipbekbuka urn hih khankhuo muot ahi a, 
khankhuo damlo ahi. I khankhuou hih suk thak ding, sukhat ding, 
hin theihna khankhuo, damtheihna khankhuo a siem ding ahi. 

Zieziekchun, German Scholars — Grebner, Ankerman leh 
Schint chun, khankhuo chuh, mihiem chuh mihinga siem ding, 
mi dang tawh phatkhawmna dinga hin ding, I dante leh I kalsuon 
dan kituok ding, mipi phatna dinga kalsuon ding, chuleh, khawvel 
chieh dan tawh kikalh a chawn loh ding ahi, tin a gen hi. 

Davvtnate: 

1. Khankhuo hih Sappau in bang ahi? 

2. Khankhuo thu a mithiem min thang thumte min jik ah. 

3. I khankhuou leh tulai khankhuo hih kituok jel in na hena? 

4. Khankhuo thu a thupi diekna 7 jik ah. 

5. Gangte khamkhuo a insakdan jik ah. 

6. Gangte khankhuo masawnna dinga pha nasakte jik ah. 


Page 040 





CUSS X GANGTE LITERATURE ITHIMTHU LEH ZAILATE 


SIMMUN-14 

GANGGAM NGAIHLA (Tulai la) 

Paokhotong Gangte 

Gang Vawnchawihte kawlkim ah vai ang tham, 

Pienna I phung sihsiel bang hun zuon un; 

Ham melmak, simnun malnun thawhte, 

Gangte I phung lunlai ah hung buol un. 

Ganggam lei a pupa khanggui zawpna, 

Lamtuol piguo jik ah dumpuon khai hi; 

Lamtuol thang piguo lela jang dumpuon, 

Heisa bang pal Ganggam lei tawh lawm hi. 

Tuona pupa Ganggam mimbang piengten, 

Dumpuon jemthum bat in guol sing hi; 

Phamsa cheng zin bang thakna jang dum puon, 

Nuna nuom cheng pak thing bang jemma hi. 


Thumal hi hchietnate: 


Vawnchawih = 

Vai ang tham = 

Piguo = 

Dumpuon = 

Heisa = 

Bat 

Guol sing = 

Pak thing = 

Jem = 

Pal 

Melmak = 

Mimbang pieng = 


Nau, Cha 
Vak mang 
Guo, Mau 
Puondum 
Sahei 

Silhsak, khaisang 
Guol pawl 
Thing pak 
Kichei, Chei 
Pak 

Hetloh, Mi hetloh. 
Hungpieng 

Dawtnate: 

1. Achunga la chang khatna a pat hin, malai a Gangte miluite 
chuh bangti a ana um ahi ding um? 

2. Achunga la chang nihna a pat hin, malaia Gangte guolluite chuh 
bangtin ana kivan ding um? Hetdawk theih na nei hi? 

3. Achunga la chang thumna a pat hin, Gangte guolluite chenna 
gam chuh a min bang ahi dem? 

4. Gangte late lak a khat min jik inla, a kawk hilhchien ah. 

5. A chung thumalte hih hilhchien ah. 

6. Pu, Paukhotong hin Gangte hindan leh chendan thu ah bang 
lunggel a nei hi? 

SSMMUN-15 

U.S.A. A KA KHUOLZINNA LEH THIEMZILNA 

T. Paukholien Gangte 

1974 -1976 sung khan Meyers’ Town, Pennsylvania, U.S.A. 
ah thiemna zil ding in ka kuon a. Zie zilna mun a misinsakte leh 
zillaite kipawl khawm dan chuh, Manipur leh India lama tawh aki- 
bat loh bek ziekin, ei gama zillaite leh sinsakte het dinga pha ka 
sakte chuh a nuoia bang hin ka hun taklang hi:- 

Nasep kipatni (Commencement Day): 

Nasep kipat masak nin mihilhte leh zillaite cheng kikhawp- 
na pindan khat a lut vek ahi. Mi thak hungte kigenlatna a um hi. 
Zie zawh chun, eimah kihilhna ding pindan chiet a lut ahi. Zie tak 
achun, lehkha zil dinghaw, book report ding, syllabus, class rou¬ 
tine, class calendar, pindan chart, lehkha bute, kum khat sunga 
kimatchakna dingte, maicham sepguonte, leh a pawimawh dang 
dangte hawpdawkna aum hi. Zie ni a kipat, chun ni 5 sung zil din¬ 
ga ei kipiete lehkhabu cheng zil suok vek ding ahi. Zie hun chuleh, 
book report pie dinga hun seh ahi ngal hi. Khutchawih bu khat jel 
ah, a panpih ding lehkhabu 4/5 zil tel jel ding ahi. I zil zawh tieng 
leh, a lehkhabu min, a thupi, a jikpa min, a thu chieh pih dan, a 
lehkhabu suohte leh a kum jik dawka a pieklut chiet ding ahi. Zie- 
haw a mat ding chun, lehkha jikna khawl ei pieu hi. 

Pawl Calendar: 

Chun, Pawl Calendar a um kit a, zie a chun khutchawih bu 
min, a ni, a hun, zil ding thupihaw, class a zilchuom dingte, a tak- 
taka bawl dingte, etsinna hun ding, kihilh loh hun dingte, lehkhabu 
zil dingte chuh jik zawh vek ding ahi. Khutchawih bu khat jel ah, 

sinsakte hetpih in, lehkhabu neu khat “Term Paper” kiti, thesis jik 
dingin ei pieu hi. Dr. G. Hartlang leh K.T. Amos hih keihaw sanga 
kum nih a anamasa ahiuva, jik ding leh zil dingte chuh ei kawk 
muh ua, ka phatchuom pih mah mah hi. 

Semester (Thali jela thiemetna): 

Kum khat sunga thali jela thiemetna a uma, kum khat sung 
in thumvei thiemetna a urn hi. Zie thiemetna ahin, lehkhabu giet 
jel zilzawh ding ahi. Chun, bu khat zilzawhna ding in dakkal bith- 
iek jel ahi. Chun, bu khat zilzawhna ding m nidan (dakkal) 92 jel 
atampena lutthei ahi. Kihilhna hunbi Khat chuh nidan (dakkal) khat 
khat ahi a, zilzawh ding lehkhapu cheng cheng chuh bu 50 ahi. 

Kisinsakna Pin^n (Class Room): 

KisinSdkna pindan I tun tieng leh, chutna leh dawhkan leh 
thil pp.'wimawh dangte tawh akimsa diema chut ahi. Sinsakte a 
hunglut tieng uleh, ding selovin, “jingkal pha, sun pha” tih ahi. 
Paucham zawh leh min lamna a urn jel hi. Chun, Pu (Sir), tih hih 
akimang se puoi. Zillaiten sinsakte chuh Doctor, Mister (lothiem, 
milun, zahum) tihmai ahi. Sinsakna pindan ah, zillaite leh sinsakte 
kal ah, thu kidawtna aum puoi. Mahleh, gen nuom neiten, khut tun 
mai ahi. Zie chule chutmuna khut kitung mai ahi. Chun, a hunta- 
kin sinsakte a hunglut ua, a hun takin a pawtkit ui. Chun, sinsakte 
hun a bei bei leh, amau umzing leu le zillaite chuh a pawtmai sek 
ui. Chun, gen nuom neiten le a hun gen mai sek ui. Chun, thupi 
genkhawmna a tarn mah mah a, khenkhat a lunglut deuhte vang 
chun, sinsakte chuh a vanaih den zieng sek ui. Chun, sinsakte 
hileh, zillaite hileh, kisinsakna hun akichaih tieng leh, thingpi, kofi, 
theitui, apple leh nektheih dang dang a ne sau sau maisek ui. 

Chun, zillaiten le sinsakte chuh, a vakvawk khum ua, sinsakten le 
ka kipak hi, (thank you) tin ana man ua, a nemai sek ui. 

Chun, hetchien loh I neih a, sinsakte I dawt lele zillai khen 
khat chun, milun, sinsakpa, ken hiih ingka tin, ei hung naih u a, 
gunchuh takin ei hilh tun tun mai sek ui. Chun, thiemetna lehkha 
kipie lut taphawt chuh, amau deihdan (comment) pum in ei hun 
pie kit chiet ui. 

Sunan nek hun (Lunch): 

Sun nidan (dak) 12.00. chet leh sun an nek ahi a, sun an 
ding a hun kipuokteu chuh a hun hawng ua, a nepan ngal mai sek 
ui. Chun, sun an I ken loh khak ding hih ei buoipih thei mah mah 
ua, nek ding hih ei pie ding kichuh hiel sek ui. 

Kihilhna Chintupna (Lecture Record): 

Kisinsakna pindan a kisinsakna hih a ngaikhawk thei mah 
mah ua, khen khat in, tape record hung keng in, a tape record u 
chun sinsakte mihilhnate chuh a la jel ui. Chun, kihilhnate tape re¬ 
cord a alakteu chuh kikhen tieng leh car chung ah angai ua, lampi 
a le a thawn in hun amang puou hi. Khen khat in a ziteu a hun pui 
ua, sinsakte thugen hung ngaitha a, ei hilh theihna ding ua, ka 
hun puih ahi, a timai sek ui. Chun, kisinsakna a I umloh khakna a 
urn chun, sinsakte tawh sukdin dan ngaihtuoh mai ahi. 

Achuoma Zildingte (Class Assignments): 

Zil ding atam bek ziekin, College Library hih a sun a jari a 
hawn ahi a, zillai khen khat vang in, nek ding kipuokin, a pang 
mai sek ui. Zie tawbang a chuh a kibawl chiet ziekchun, kum tawp 
thiemetna a ding a tamta sek puoi. Chun, lehkhabu khen khat a I 

lawhsapna aum chun, bat ahimai a, “Fail” kiti thumal hih akimano 
puo a, “Flunk” akitijawi. Chun, sinsakten hetngilhpalh a neih ulele, 
ziUaiten kigensak mai sek ahi. Zie tieng chuleh, “Ka kipak hi” a tijel 
sek ui. 

Kumtawp Thiemetna (Final Examination): 

Zilding lehkhabu cheng leh bithieksa cheng zawn thieng 
ahih tieng leh, Marks 50 puo, etdikna bswi ahi a, kihilhna (kisin- 
sakna pindan) a kihilh dingte, inmun a bawl dingte, leh kama gen- 
thawh dingte, minute 10 gen dingte I neih zawh tieng leh I mark 
muh ding zah 5Q°/ 0 chuh muh ding ahi a, zie chuh, I bawl dingte I 
chaih chaih. ieh puon dawk ngal ahi. 


Dawtnate: 

1. Achunga U.S.A. Thiemzil ding kuon pa hih kuo ahi? 

2. U.S.A. Thiemzilna dante a pat hin bang thil phachuom ding 
muh na nei hi? 

3. Manipur lam a thiemzilna hih U.S.A. lama thiemzil dan tawh 
huoizaw hih pha zawn na he? 

4. Tukuma Gangte MIL a dawtna hih pha nasak leh sakloh dan 
genah. 

5. Sapgama thiemzil dan leh Manipur a thiemzildan hih huoizaw 
na deih hi? Aziek gen ah. 

6. Nangngei sapgama thiemzil ding in kuon leh chin bangtin pan 
nala die? 

SIMM UN — 16 

GANGTE CHAWISANGTE 

Paokhotong 


India gamlei zalen dawngkawt hawng pa, 

Nam pa Gandhi’n phung namtin khen chuom lo; 

I gam nammawl matieng sawnna ding in, 

Phung namtin pau zil din dawng kawt hawng hi. 

Simlai bu a nam tin pau chuongta, 

Gangte nam pau hawia vaitham eimawh; 

Gangte Literature Society ziekin, 

Gangte pau zil din thanmuol hun suoh. 

Zawm hi tusuon Gangte chawisangte 
Phunglai jangvai na hawmnau kumkhuo sawt hen; 
Jangvai na hawmnau jawl thing bang zang hen, 
Chung Pathien vang na dam uh kumkhuo sawt hen. 


Thumal hilhchietnate: 

Dawng kawt 
Matieng sawn 
Simlai bu 
Vaitham 
Thanmuol suoh 
Jangvai hawm 
Jawlthing bang zang 
Gamlei 
Tusuon 
Phunglai 


Kawt 

Masawn, Khangto 

Khutchawih bu (Text Book) 

Mangthak 

Hung lawhting 

Nasem, Vaihawm 

Thing jawl bang zang 

Gam 

Tupa, Suon 
Nam sung. 

Dawtnate: 

1. Pu, H. Paukhotong, a chunga la phuokpa hih a kipakten a, 
kuote chung a kipak ahi? 

2. Zawm hi tusuon kiti hih bang tihna ahi? 

3. Bangna pha akisep zieka zie la hih kiphuok ahi? 

4. La chang thumna hih nana naaih in bangti nasa? 

5. India gam a zalen ciawngkawt hawngpa chuh kuo ahi? 

6. Gangte h.ih thiemzilna lam a I dinmun u leh la hun phuokpa 
r.yain dan bang lunggel thakna nei hi? 

7. Gangte thiemzilna lam a ei puite chung ahin bang gen ding na 
nei hi? 

Simmun -17 

TUIPI SAN KANNA LA (Tulai la) 

Paokhotong Gangte 


Ganggam chaten juomang kut a, 

Juomang lampak a matieng suon; 
Nungtieng melma matieng zuomang, 
Suntieng lummei janthieng meipi; 

Sunjan zawn in dogal lien e, 

San tuipin melma valhta; 

Lumsuong tuiphul jubang dawn ding 
Mimva sanen naubang nuiding. 
Anpak Kut a zuomang hote, 

Zuomang in matieng puita e; 

Zuon ung e janggam nuom, 

Matieng suon ung janggam nuom ah; 
Theisen lawm guol pebang kimna, 
Mun thienga zuomang lun pakdin; 
Zuo gamnuom a naubang nuidin, 
Hin kiemlo lambang pak din. 


Thumal hilhchietnate: 


Juomang 
Nung tieng 
Ma tieng 
Lummei 
San tuipi 
Lumsuong 
Mimva 
anggam 
Theisen 
Pebang kirn 


= Pathien 
= Nung lam ah 
= Malam ah 
= Meipi, Meibuol 
= Tuipi san 
= Suong 
= Vamim 
= Canaan gam 
= Neusen 

= Ngaih cheng kimna 


Page 049 



CLASS X GANGTE LITERATURE ITHIIHTHU LEH ZAILATF 


Dawtnate: 

1. Achunga la chang khatna a pat hin, Gangte guolluite chun Pa- 
thien hona bangtin ana mang sek u? 

2. Gangte guolluite chun, melma ana nei ding um? 

3. Gangte guolluite ana chenna dinga na ginchak mun nih gen ah. 

4. A chunga la apat hin kuo nam na hihna kihe thei hi? 

5. Gangte nam hih khawvel a namdang khat tawh I kinaih mah 
mah ua, zie nam chuh kuo nam ahiu hi? 

SIMM UN -18 
(D) LETTER WRITING 
Lehkhathawn thak dan 

Pauliensang Zommang 


Ka guol ngaihtak, 

Pauliensang Zawmmang, Teikhang. 

Pathien Elohim venna vanga na dam chiet ding uh ka gingcha 
a, kei u le ka dam chiet nau hi. Chun, na kawm a ka hun gen nuom 
pen chuh zie hih ahi: 

Na chate lehkha zilna lam thu a khan, bang tieng tieng a tung 
tau hi? Tulai hin, khang kithen dungzui in, mihiem kalsuon dan le 
nasatak in a kitheng gamta a. Adiekin, naupangte thiemzilna lam 
ahin le, nu leh pate mawhpuokna a lien mah mahtai. Sum seng 
lova thiemzilna khan naupangte hinkhuo a Susie a, sum senga 
thiemzilna hin I hinkhuou a siempha zaw mah mah hi. Nu leh pat¬ 
en, thiemzilna minthang pen pen hawla, sum tamtak tak senga 
I chate thiemzilna dinga panlak pih angaitai. Zilna lama subject 
lak dik chuh damsunga dinga thilpha pen ahi a, subject nuom 
lam lam lak hin, I hinkhuo a Susie jawi tih hih I hetchiet ding uh 
ginchak a urn hi. Science, Mathematics, Commerce, Economics 
leh Technical Course chuom chuom tamtak aum a, zie courses 
chuh Pu, Lienkhopao Thangjom lehkhabu zik “Hetgilnabu” a khan 
courses chuom chuom 400 vel aum a, zie lehkhabu khah ana bih 
leh chin phana. 

Chun, tulai hin, thiemna lama thudika kitaihsiekna chuom 
chuom tampi aum a, Doctorate Degree lam ah Ph.D; D.Sc; D.Litt, 

!eh adang dang tamtak aum hi. Ziehaw chu.h, Master Degree 
zawh a atawm pena kum 5 tieng luta muh theih chauh ahiuva, 
Degree sang taktak, tha khat ahim leh hetloh kala muh zienghaw 
lak a pat hin kiveng bawk leu hing ti a ka hun hilh lawk ahi. Chun 
D.sc. leh D.Litt vang hih Ph.D. zawh a, atawm pena kum 5 luta zil 
beh ngai nalai ahi. 

Pathien in I umna chiet u ahi ei veng tau hen. 

Nang hun ngaikhawk zing, 

Sd/- 

Dated Phainuom, (Liensang Thanglun) 

Tuolbiol 31, 1941. Phainuom 

Dawtnaie: 

1. Achunga lehkhathak a pat hin, zillaite dinga phachuom ding 
bang bang na het a urn hi? 

2. Achunga kigen lehkhabu a pat hin, zillaite dinga zil ding lampi 
bang bang na mu? 

3. Achunga lehkhathak dan hih zillaite dinga mat ding leh zuih 
ding in pha nasa na? 

4. Ph.D. tieng zilna ding hin M.A. zawh a kum bangzah ngai nalai ahi? 

5. D.sc. leh D. Litt zilna ding hin, Ph.D. zawh a kum bangzah ngai 
nalai ahi? 

SiM.MUN - 19 
(E) LETTER REPLY: 

Lehkhathawn lehthuk dan 

Liensang thanglun 


Ka guol ngaihtak, 

Liensang Thanglun. 

Tuolbuol 31, 1941 ni a nei hun lehkhathak khah ka namu a, 
ka kipak mah mah hi. Chun, zie thu a ka hun gen nuom chuh a 
nuoiate hih ahi: 

Naupangte thiemzilna lam thu ah, a bawn un a zilzawm 
chiet ua, khat in Science, khat in Commerce, khat in Economics, 
aneupen pan Engineering Course a zil a, grade sang tak tak ngen 
in a hung lawh ting ui. Na gen guol khan, naupangte lehkha zilna 
ding thu ahin, ka nupan un Pathien kawm ah ka paucham zing 
ua, ka paucham nau chuh Pa Yahweh in ei dawng jel ui. Na gen 
guol khan, thiemzilna lam ahin, sum sen tamna, zilna pha leh 
minthang hih ana pawimawh mah mah a, Pathien in ka mau ei 
puihsaka, naute hile thiemzilna pha ngen ah ka na kawih khau a, 
zieziek hin le Pathien chung ah ka kipak mah mah ui. 

Chun, na hun gen bang hin, Master Degree a zawh tieng 
uleh, a tawm pena kum nga, kum gup luta, a chieh zawm zieh zieh 
uleh Ph.D. mu chauh ding ahiuva, D.Litt. vang hih Ph.D. zawh leh 
a tawm pena kum 5,6 a lut ngai kit ahi a. Hetloh kala Degree sang 
taktak a zilnau hun umselo hawhin I nam chawisang theilo ding 

ahi hi tih ka hei. Nei hun t.huhilhnate ziek hin na chung ah ka kipak 
mah mah hi. Diknan nam a chawisang hi. 


Nang hun ngaikhawk zing, 


Dated Teikhang, 
Vulte 2, 1941. 


Sd/- 

Pauliensang Zswmmang 
Teikhang 


Dawtnate: 

1 ■ Arh .'TTiga lehkha thak leh a lehdan hih dik nasa na? 

2. Achunga thu a pat hin, zillaite dinga pha bang bang na mudawk hi? 

3. Khuo min kizik dan leh Tarik zik dan hih dik nasa na? 

4. Lehkhathawn hih bangjat aum hi? 

5. Lehkhathawn pawimawhdan kimtak in jik ah. 

